Ded-Rod aksiden
Wan 14 yia old boy i lusum laef blong hem long wan rod aksiden long Klems hill, Efate long tete aftanun.
Polis i konfemem nius ia.
Reliable Sos i talem se wan grup blong ol pipol long Wan Smol Bag i stap travel i kambak long Port Vila long wan box bus(small wan) taem aksiden ia i hapen from brek i nogud.
I no klia se amas pipol long bus be reliable sos i konfemem se ol nara pipol i kasem ol kil long bodi blong olgeta. I kat wan mama we naoia i fas insaed long bus mo oli mas tekem aot hem.
Aksiden ia i hapen long smol creek blong Klems hill.
Wan bus draeva blong Not Efate we i no wantem talemaot nem blong hem, i talem se aksiden ia i sloem daon traffic.
“Mi sek tumas from mi arem ded blong smol boy ia,” Hemi talem.
Wan nara lokol we i stap kobak long haos long Not Efate i talem se hemi neva luk wan aksiden olsem.
“Ol man oli fas antap long klems hill naoia,” Hemi talem.
“Fulap oli kasem kil long bodi blong olgeta mo Promedic i ko kam blong transpotem olgeta.
“Sam long ol pipol ia oli stap kam blong wajem futbol.”
VBTC Nius i no kasem eni klia infomesen long draeva blong bus be bae hemi apdeit.
Smol boy we i ded i blong Emao/Pele.
ace_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn